Mecon

Mecon,"flumen Mecon":  p. 98 vel Mecongum (Laotice  ແມ່ນ້ຳຂອງ, [mɛ̄ː nâːm kʰɔ̌ːŋ], 'mater aquarum Khong'; Thai  แม่น้ำโขง, [mɛ̂ː náːm kʰǒːŋ], Chmerice មេគង្គ Mékôngk, Vietnamice Sông Cửu Long, 'flumen novem draconum') est flumen paeninsulae Indosinensis maximum, plus quam 4500 chm longitudinis.

Cursus Meconis

Inter montes altissimae planitiei Tibetanae iisdem locis, quibus Flumen Flavum et Flumen Caeruleum, oritur et per Thibetum et Iunnaniam ad austrorientem fluit. Thibeti in cursu superiore རྫ་ཆུ་, rDza chu nominatur, Iunnaniae in cursu medio  瀾滄江 'Láncāng' (i.e. "flumen Laotianum"). 

E Sinis exiens non diu per confinium Laotiae et Birmaniae fluit et diu per confinium Laotiae et Thailandiae, ubi et Vientiana Laotiae caput ad ripam eius laevam situm est. Postea Cambodiam transit, cuius caput Phnom Penh etiam ad Meconem aedificatum est. In Cambodia cum lacu Tonlesapensi bracchio coniungitur, per quod tempore anni diverso aqua e Mecone vel in Meconem fluit. Post Phnom Penh delta Meconis maximum incipit, quod Vietnamiae regionem magnam operit; Canthoum est urbs Vietnamica in delta Meconis maxima et Vinh Long altera. In mare Sinense Australe Mecon defluit. 

 Notae 

 Bibliographia 
 Renaud, F. G., et C. Kuenzer. 2012. The Mekong Delta System: Interdisciplinary Analyses of a River Delta. Springer Environmental Science and Engineering. Dordrecht: Springer. ISBN 978-94-007-3961-1.
 Vidal, John. 2015. "Mekong: a river rising.," The Guardian, 26 Novembris 2015.

 Nexus externi 

!
Categoria:Flumina Vietnamiae
Categoria:Flumina Cambodiae
Categoria:Flumina Thailandiae
Categoria:Flumina Laotiae
Categoria:Flumina Birmaniae
Categoria:Flumina Sericae
Categoria:Flumina Thibeti
Categoria:Iunnania
!